Det hele begyndte med, at kvinden blev bevidstløs. Da hun ankom til sygehuset i Hjørring, blev hun pludselig rask og stak af, oplyser P4 Nordjylland. Kvinden var ikke ledsaget af betjente. - Vi vurderer, at hun ikke er farlig, og derfor var der ikke betjente med. Vi skal nok finde hende igen, siger vicepolitikommissær Jens Erik Poulsen fra Nordjyllands Politi. Han understreger, at hverken arrresten eller sygehuset kan bebrejdes fangeflugten. Den norske kvinde blev i sidste uge fængslet i 14 dage, efter hun gik amok i Superbrugsen i Hirtshals. Hun blev afsløret i at stjæle en taske og bed og kradsede derefter fire personer. Da kvinden lider af smitsom leverbetændelse, måtte de fire behandles for denne sygdom.
En 41-årig norsk kvinde, der sad varetægtsfængslet for et røveri i Hirtshals, så i går eftermiddag sit snit til at komme ud i friheden.